**תקנון תכנית ההטבות "טויוטה-מקס"**

**מספר רישוי \_\_\_\_\_\_\_\_\_\_\_\_\_\_\_ שם הלקוח \_\_\_\_\_\_\_\_\_\_\_\_\_**

1. **כללי:**

**לקוח יקר,** תודה שבחרת לרכוש את הטויוטה שלך באוטומקס. אנחנו יודעים שעמדו בפניך אפשרויות בחירה רבות ומעריכים את בחירתך בנו.

חשוב לנו שחווית הבעלות בטויוטה שלך תהיה מהנה ומשביעת רצון עבורך ממש כמו חווית הקניה ולשם כך אנו שמחים להעניק לך את חבילת ההטבות, בהתאם לתנאים שיפורטו לעייל.
אנו עומדים לרשותך בכל עת (בשעות העבודה) בטלפון 3889\* או במייל info@automax.co.il

**מי זכאי להטבות התכנית :**

* הזכאות לתכנית ההטבות הינה לרכבי טויוטה בלבד, שנרכשו מאוטומקס ישירות כחדשים, החל מספטמבר 23, ואשר בהזמנת הלקוח / חוזה הרכישה מצויינת במפורש זכאות לתכנית "טויוטה-מקס" .
* הזכאות הינה אישית לרוכש הרכב המקורי על פי הבעלות ברישיון הרכב ואינה ניתנת להעברה. במקרה של העברת בעלות ברכב יבוטלו ההטבות שטרם מומשו.
* הזכאות הינה אך ורק לרוכשים פרטיים, המשתמשים ברכב לשימוש פרטי ולא עסקי ובכלל זאת לא ללימוד נהיגה, שימוש כמונית או כל שימוש מסחרי אחר, וזאת אף אם נכללה הטבת טויוטה מקס בחוזה הרכישה (במקרה של מונית תכלול התכנית אך ורק את רכיב הטיפול ראשון במתנה.
1. **טיפול ראשון במתנה**
* הלקוח יהיה זכאי לשובר טיפול ראשון במתנה (טיפול שוטף- 15,000 על פי הוראות היצרן לדגם הרלוונטי, לא כולל בלמים) במוסך טויוטה הילוך שישי ביפו. ללקוחות הגרים במרחק מעל 50 ק"מ מהמוסף תפעלאוטומקס להציע חלופות למימוש ההטבה באזור מגוריהם.
* ניתן לממש את הטבת הטיפול באמצעות הצגת השובר למוסך – לא יינתן החזר כספי בגין ביצוע הטיפול במוסך שונה מזה שאליו הפנתה אוטומקס את הלקוח.
* לקוח שיבצע את הטיפול במוסך אחר לא יוכל להמיר את השובר לטיפול בק"מ גבוהה יותר.
1. **תעודת אחריות נוספת מוגבלת לרכבי טויוטה**

**תקופת האחריות הנוספת :**
האחריות הנוספת תחול מתום תקופת האחריות המקורית לרכב, ועד לחלוף 7 שנים ממועד עליית הרכב לכביש, או 150 אלף ק"מ (לפי המוקדם מבניהם).

**ביצוע האחריות :**

עם אירוע תקלה בתקופת האחריות,  עליה מבקש הלקוח להחיל את האחריות, על הלקוח **לפנות למחלקת השירות של אוטומקס או להביא את הרכב למוסך מורשה מטעם אוטומקס כמפורט בתעודה זו מיד עם גילוי התקלה ברכב** ולאפשר ליבואן, בעצמו או באמצעות מוסך מורשה מטעמו, לתקן את הפגם. אי קיום חובת הלקוח כאמור עלולה לגרום להחמרה במצב הרכב ולנזקים, ותגרום לפקיעת האחריות. לא ישולמו החזרים על תיקונים שבוצעו עצמאית ללא פניה מראש לאוטומקס.

**תנאי האחריות :**

חברת "גלובל אוטומקס בע"מ" (להלן ולעייל: "אוטומקס") , תהיה אחראית לתיקון או החלפה של הרכיבים הבאים בלבד:

1. הסוללה ההיברידית (סוללה בלבד, לא כולל מוצרי תעבורה הנלווים לסוללה).
2. מנוע הרכב (בלוק המנוע או ראש המנוע בלבד לא כולל מערכות נלוות כגון מזרקים או משאבת מים) .
3. תיבת ההילוכים (רכיבים פנימיים בלבד).

**האחריות הנוספת תחול בשטחי מדינת ישראל בלבד**

**האחריות הנוספת מוגבלת למימוש רק באחד המוסכים הבאים :**

1. מוסך טויוטה "בכור כהן" אור יהודה
2. מוסך טויוטה "רכב השפלה", רמלה
3. מוסך טויוטה "הילוך שישי" יפו
4. מוסך "חים לוי" בירושלים

 **הגבלת האחריות – מה לא כלול באחריות :**

מבלי לגרוע מהגבלת האחריות הנוספת לתיקון פגמי ייצור בלבד של הרכיבים הכלולים בכתב אחריות זה, למען הסר ספק יובהר גם כי: האחריות לרכב לא תחול על פגם במוצרי התעבורה שלהלן שנוצר עקב אחד או יותר מאלה:

1. שימוש או התקנה ברכב של מוצרי תעבורה שאינם עומדים בדרישת איכות והתאמה, אלא אם התקנה כאמור בוצעה ע"י היבואן
2. שירות לרכב שלא על פי הוראות כלל עולמיות או אזוריות של היצרן לגבי טיפולים תקופתיים ברכב, קיומם או מועדם.
3. תיקונים שהם תוצאה משימוש בלתי נכון כגון: העמסת יתר, הזנחה, שינויים ברכב, הסבות, שימוש לרעה, שימוש בתוספים וחומרי עזר שאינם באישור היצרן, שימוש בדלקים ונוזלים מזוהמים.
4. מעבר דרך מים שעומקם אפשר יניקת מים לתוך המנוע.
5. פגמים כתוצאה משינוי במבנה הרכב או במפרטי הרכב או בחלק מחלקיו שלא לפי הוראות היצרן ו/או שינויים בניגוד להוראות הדין, כגון: שינויים במנוע, ברכיביו או בבקרת הפעלתו הגורמים לשינוי בהספק הרכב, שינוי או מחיקת מספר זיהוי הרכב או מספר זיהוי המנוע, פגמים הנובעים מתיקון שלא לפי הוראות היצרן
6. תקלה ברכב שבו נעשה שינוי שלא כדין בקריאת מד המרחק או שהוחלף בו מד המרחק, כך שלא ניתן לוודא את המרחק שהרכב נסע, אינה נכללת במסגרת האחריות.
7. האחריות לא תחול על תקלה, ליקוי,  או פגם שהם תוצאה של: תאונה, שבר מכני שנגרם שלא כתוצאה מליקוי בחומר או בייצור.
8. האחריות מוגבלת לתיקון פגמים שהלקוח הודיע למוסך שרות עליהם ומסר את הרכב לשם תיקונם במשך תקופת האחריות ואינה חלה על פגמים שנתגלו,  במשך תקופת האחריות המקורית, אך לא נמסרו לתיקון במוסך מורשה במשך תקופת האחריות המקורית.

**הגבלת אחריות לנזקים ישירים בלבד** :

תעודת אחריות נוספת זו אינה מכסה נזקים שנגרמו ללקוח, ככל שנגרמו,כתוצאה מהפסד זמן, הפסד כסף או הפסד רווח, אי נוחות, אובדן רכוש, הוצאות שכירת רכב חליפי, גרירה, לרבות גרירת הרכב למוסך או נזק אחר כלשהו שנגרם במישרין או בעקיפין ללקוח כתוצאה מפגם ייצור ברכב או במוצר תעבורה או כתוצאה מתיקונם. לא ישולמו במפורש פיצויים ענשיים, דמי נזק למופת או דמי נזק מכופלים.

**החובה לבצע טיפולים שגרתיים**

הלקוח חייב להקפיד לבצע טיפולים שגרתיים ברכב כל 15,000  ק"מ או אחת לשנה, לפי הקודם, וזאת לפי מפרט הטיפולים של היצרן . מומלץ לבצע את הטיפולים במוסכים המורשים של טויוטה, כיוון שהם מכירים היטב את הרכב, ועוברים השתלמויות לצורך כך. הלקוח רשאי לבצע את הטיפולים במוסך אחר, מורשה ע"י משרד התחבורה, בתנאי שהטיפולים נעשו תוך שימוש במוצרי תעבורה העומדים בדרישות איכות והתאמה להוראות היצרן.

על הלקוח לוודא שהוא מקבל מהמוסך חשבונית מפורטת לכל טיפול, כאשר בחשבונית מצוינות הפעולות שבוצעו ומוצרי התעבורה שהשתמשו בהם, כשהם מוגדרים במדויק,  ע"י מספר קטלוגי או תיאור מדויק אחר.

בעת הכנסת הרכב למוסך מורשה מטעם אוטומקס לצורך תיקון באחריות הלקוח יידרש להציג את כל החשבוניות, כתנאי לביצוע התיקון הנדרש במסגרת האחריות.

1. **התחייבות לקנייה חוזרת (BUY-BACK)**

במסגרת תכנית הטבות "טויוטה מקס" אנו, מתחייבים כלפיך לקנייה חוזרת של הרכב בכפוף להתקיים כל התנאים הבאים במצטבר:

1. מחיר הקניה החוזרת יהיה מחיר המחירון לדגם הנ"ל על פי מחירון "יצחק לוי" (ללא הפחתות/תוספת כלשהן לרבות בגין חודש העלייה לכביש), בניכוי שיעור ההפחתה הנקוב במחירון יצחק לוי בגין מכירה לסוחר/חברת טריד-אין.
2. המזמין לא יקבל חזרה תשלום עבור אבזור שרכש.
3. הרכישה החוזרת תבוצע לאחר 60 חודשים לפחות ממועד אספקת הרכב ללקוח.
4. הלקוח מתחייב לספק את הרכב כשהוא תקין וללא פגיעות חיצוניות ופנימיות או מחסור בחלקים ואביזרי רישוי, ועם שני סטים תקינים של מפתחות ושלטי נוחות.
5. הרכישה תתבצע בכפוף לבדיקת מכון מורשה מטעם משרד התחבורה שתבחר החברה. תיקונים וטיפולים אשר יש לבצע ברכב בהתאם לממצאי הבדיקה, יופחתו ממחיר הקניה.
6. תוקף התחייבות לרכישה חוזרת כפוף לנסועה של עד 1,500 אלף ק"מ בחודש, וככל שהנסועה גבוהה יותר תיערך התאמה במחיר על פי שיקול דעתה הבלעדי של אוטומקס.
7. בתקופה בה הרכב יהיה בחזקת הלקוח, כל הטיפולים והבדיקות לרכב יבוצעו כסדרם עפ"י הוראות יצרן במוסך מורשה משרד התחבורה/יבואן, וכהוכחה לכך יצורף ספר טיפולים מלא וחתום ע"י המוסך המטפל.
8. במועד הרכישה החוזרת לרכב יש טיפול תקופתי תקף בהתאם להוראות היצרן, עד 2,000 ק"מ לפני מועד הטיפול.
9. הרכב לא יעבור תאונה שבגינה תהיה פגיעה בשלדה ו/או בקצה שלדה, קורות / עמודים, נזק בגג/תאונה / נזק כלשהוא שבגינו נקבעה ירידת ערך. הלקוח ימציא אישור מאת חברת הביטוח על היעדר תביעות וזאת בנוסף לבדיקת המכון המורשה.
10. אגרת הרישוי תהא תקפה למשך פרק זמן מינימאלי של 90 יום ממועד הרכישה החוזרת.
11. הבעלות ברכב תועבר לתו הסחר של אוטומקס, כשהוא משוחרר מכל עיקול ו/או שעבוד ו/או זכויות כלשהן לצד ג'. עד מועד העברת הבעלות יהיה הלקוח שרכש את הרכב במקור בעלים יחיד באופן בו העברת הבעלות במסגרת הרכישה החוזרת תהיה העברת הבעלות הראשונה ברכב.
12. במידה והרכב יחרוג מהתנאים המפורטים לעיל, תינתן ללקוח אפשרות לבצע טרייד-אין (המרה) בתנאים שיקבעו באותה עת, בין היתר בהתבסס על מצב הרכב.
13. רכב אשר בעליו פטור מאגרת רישוי או זכאי להנחה באגרה, ישלם את הפרשי האגרה במשרד הרישוי טרם ביצוע הרכישה החוזרת.
14. התחייבות זו הינה אישית לרוכש הרכב המקורי כפי שמופיע ברישיון הרכב ואינה ניתנת להעברה.
15. **שונות :**
16. אוטומקס רשאית בכל עת לשנות את התכנית ו/או את תנאיה או לבטלה, וזאת לגבי כל רוכש שטרם רכש את הרכב במועד השינוי, לפי שיקול דעתה הבלעדי ומבלי שתהא למי מלקוחות החברה כל דרישה או טענה כלפי החברה לעניין זה.
17. אוטומקס שומרת לעצמה את הזכות שלא להעניק את ההטבה ללקוח הזכאי על פי תנאי תקנון זה במידה ויימצא שנהג במרמה או בדרך שלא נקבעה בתקנון.
18. אוטומקס איננה אחראית לנזק מכל סוג שהוא שייגרם ללקוח ו/או לצד ג' אם באופן ישיר ו/או עקיף בגין השתתפות בהטבה ו/או בגין מימושה.
19. בכל מקרה של סתירה בין הוראות התקנון ובין פרסומים שונים ביחס אליו, יגברו הוראות התקנון לכל דבר ועניין
20. כל מחלוקת הנוגעת למימוש הטבות על פי תקנון זה תידון בבתי המשפט המוסמכים בעיר תל אביב.

**בכבוד רב,**

**גלובל אוטומקס בע"מ**